User:Ana.k.maria

Dreptul copilului la un nivel de trai decent Proiect de lecţie Scoala Titu Maiorescu Clasa: a IV-a Obiectul: Educaţie civică Subiectul:Mediul familial şi îngrijirea alternativă Tipul lecţiei: Însuşirea de cunoştinţe Obiective operaţionale: I Cognitive: O1. Să extragă dreptul la care se raportează noul conţinut cognitiv cu o acurateţe de 95%, în urma analizei art. 18, 19, 21 şi 27 din Convenţia ONU cu privire la Drepturile Copilului. O2. Să enumere cel puţin doi dintre factorii care au rol în asigurarea dreptului copilului de a avea un nivel de viaţă care să-i asigure dezvoltarea sa fizică, mintală, morală. O3. Să argumenteze responsabilitatea statului pentru dreptul copilului la un nivel de trai decent (aducând cel puţin două argumente). 04. Să construiască un poster cu opinii personale asupra responsabilităţii părinţilor, dar şi a altor adulţi, organisme, în asigurarea dreptului copilului la un nivel de trai decent. II Afective: O5 Să participe activ, conştient şi cu plăcere la desfăşurarea lecţiei propriu-zise. Metode didactice: expunerea, metoda de învăţare prin cooperare “Colţurile”, explicaţia, problematizarea, conversaţia euristică, exerciţiul (organizatoric, evaluativ, propriu-zis). Mijloace didactice: text suport, extrase din documente, caiete. Organizarea clasei:se lucrează frontal, pe grupuri şi individual. Bibliografie: 1.	CONVENŢIA ONU CU PRIVIRE LA DREPTURILE COPILULUI; 2.	Rapotan,C.,Salvaţi Copiii: Ghidul profesorului, Ed. Spiru Haret, Iaşi, 2006; 3.	Peneş, M., EDUCAŢIE CIVICĂ – manual pentru clasa a IV-a, Ed. Ana, 2006. TEXTUL SUPORT: Prezint elevilor un caz mediatizat în mass-media: televiziune, ziare. “Un băiat de 10 ani, de vârsta voastră, pe nume Marian Stanciu, este unul dintre cei patru fraţi, toţi minori, ai familiei Stanciu. El este elev în clasa a II-a, pentru că mult timp familia nu l-a lăsat să frecventeze şcoala, motivând că nu au bani (de uniformă şi rechizite) şi că în zadar se duce, deoarece în ziua de azi, chiar dacă ai şcoală, tot pe străzi ajungi. Părinţii lui nu au serviciu şi nici “nu se-nghesuie” să aibă. Nu mai au de mult timp nici ajutorul de şomaj, trăiesc din alocaţia copiilor şi din ajutorul social. Părinţii cheltuiesc puţinii bani mai ales pe băutură şi ţigări. Trăiesc într-o sărăcie lucie şi nici curăţenia nu-şi face loc în casa lor.De cele mai multe ori mănâncă pâine goală, este flămând, iar hainele sunt zdrenţuite. Părinţii se ceartă des, din orice fleac, atmosfera este tensionată, iar copiii sunt neglijaţi. Într-o zi, la casa lor a ciocănit o familie care nu are copii. Le-a propus să le dea spre adopţie unul dintre copii. Imediat tatăl a fost de acord să-l dea pe Marian, gândind că scapă de-o gură în plus, dar mama se opune din răsputeri, zicând că unde cresc trei, creşte şi-al patrulea. Voi ce părere aveţi? Ce este mai bine pentru Marian? A – Să rămână alături de părinţii lui. B – Să fie adoptat. Argumentaţi!